पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का दूसरा लहर जिले में हर रोज नया रिकॉर्ड बना रहा है। शुक्रवार को जिले में एक दिन में सर्वाधिक 583 नए मरीज मिले। इन 583 नए मरीजों के साथ ही जिले में कोरोना के कुल मरीजों की संख्या 10 हजार के पार पहुंच गई। इस समय जिले में कुल मरीजों की संख्या 10501 है। कोरोना का लहर कितना भयावह है, इसका अंदाजा इसी बात से लगाया जा सकता है कि 22 मार्च 2020 से शुरू हुए कोरोना काल में शुरुआती पांच हजार मरीज मिलने में 390 दिन (करीब 13 महीने का समय) लगा था, जबकि बाद के पांच हजार मरीज मात्र 20 दिन में ही मिले। स्वास्थ्य विभाग की ओर से मिली जानकारी के अनुसार 17 अप्रैल 2021 तक जिले में 5 हजार लोग कोरोना संक्रमित थे। लेकिन 18 अप्रैल से 7 मई तक महज 20 दिन में 5 हजार से अधिक नए पॉजिटिव मरीज मिल चुके हैं। महज 20 दिन में संक्रमण का आंकड़ा 5 हजार से बढ़कर 10501 हो गया है। शुक्रवार को 583 नए मरीज मिलने के बाद संक्रमण का स्तर 2.20% बढ़कर 82.05% पहुंच गया है। जबकि गुरुवार को जिले में संक्रमण का स्तर 79.85% था। सीएस डा. हरेन्द्र कुमार आलोक ने बताया कि 2563 मरीजों का इलाज चल रहा है। गंभीर 19 मरीजों को शुक्रवार को आइसोेलेशन वार्ड में भर्ती कराया गया। ऐसे में जरूरत है कि अब भी संभल कर रहा जाएं।
सबसे अधिक मुंगेर सदर में 164 संक्रमित मिले: शुक्रवार को जारी संक्रमितों की सूची के अनुसार मुंगेर के शहरी व ग्रामीण क्षेत्र में सबसे अधिक 164 कोरोना संक्रमित मरीज मिले। इसके अलावा बरियारपुर में 88, हवेली खड़गपुर में 77, जमालपुर व धरहरा मंे 59, तारापुर में 51, संग्रामपुर में 28 मरीज मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva zho_Hant eng_Latn